Orrára esett a repülõ
Megadta magát az orrfutómû. Utasok nem tartózkodtak a gépen.
A Singapore Airlines Airbus A330-300 típusú gépe Szingapúrból Hongkongba indult volna. Egy órával a tervezett indulása elõtt épp a felszálláshoz készítették elõ, amikor az orrfutómû összecsuklott. Az utasok még a terminálban várakoztak a beszállásra, a fedélzeten csak egy szerelõ tartózkodott.

A baleset leszakította a repülõ ajtaját, és az utashídban is kár keletkezett. Az utasokat egy másik A330-300-as vitte el Hongkongba egy órával késõbb – írja az Aviation Herald.

Az Airbus A330 az európai Airbus repülõgépgyár széles törzsû, nagy kapacitású, közép- és hosszú távú utakra tervezett utasszállító repülõgépe, mely elsõsorban a Boeing 777-nek állít konkurenciát. Az 1990-es években az Airbus A340 típussal párhuzamosan fejlesztették ki, ami miatt a két repülõgép több rendszere közös.
repülõtér Singapore Airlines orrfutómû utazás